JKW-KABAB-02-KHA-016-wylie
@#/__/jo bo bka' gdams pa'i gzhung gdams man ngag mtha' dag gi brjod bya mdor bsdus pa'i glu dbyangs phan bde'i shing rta zhes bya ba/__rigs can gsum gyi ston mchog shAkya yi seng ge/__/gang de'i rgyal sras thu bo ma pham dang 'jam dbyangs/__/'dzam gling shing rta chen po klu sgrub dang thogs med/__/grub brnyes bye ba'i gtsug rgyan te lo dang nA ro/__/zab rgyas nyams su len pa'i bka' srol dang byin rlabs/__/gcig bsdus jo bo yab sras brgyud 'dzin dang bcas pa'i/__/rnam thar snying nas dran pas gsol ba rang 'debs na/__/thugs rjes byin gyis rlobs shig bka' gdams kyi bla ma/__/lung rtogs phrin las mthar phyin lha gcig gi thugs dam/__/che ba bzhi dang ldan pa'i byang chub gyi lam rim/__/nyan bshad tshul bzhin bsgrub pa'i skal bzang la sbyar bas/__/rang gzhan don gnyis 'grub par byin gyis rang rlobs shig__/mtshan nyid kun dang ldan pa'i theg mchog gi bshes gnyen/__/legs tshogs rgya mtsho lta bu'i 'byung gnas su mthong nas/__/bsam dang sbyor ba gnyis kyis tshul bzhin du bsten pas/__/lam gyi rtsa ba tshugs par byin gyis rang rlobs shig__/dal 'byor rnyed dka' 'jig sla'i ngang tshul la bsams nas/__/ngan song sdug bsngal dran pas skyabs gsum la bsnyen cing*/__/mngon mtho sgrub byed skyes bu chung ngu dang thun mong*/__/las 'bras blang dor brtson par byin gyis rang rlobs shig__/khams gsum 'khor ba'i sdugaX bsngalaX mtha' dag gi 'byung khungs/__/las nyon kunaX 'byungaX 'gogaX pa'iX bden pa la dmigs nas/__/thar pa sgrub byed skyes bu 'bring po dang thun mong*/__/bslab gsum lam la brten par byin gyis rang rlobs shig__/'gro kun mar shes drin dran phan 'dogs la zhugs shing*/__/tshad med byams dang snying rje lhag bsam gyi sbyor bas/__/rnam mkhyen sgrub byed skyes bu chen po yi lam mchog__/byang chub sems gnyis 'byong par byin gyis rang rlobs shig__/dkon mchog las 'bras dad pa skyes tshom gyi brjod gzhi/__/rang gzhan phan bde sbyor ba bslab spyod kyi lam bzang*/__/zhi lhag zung 'brel ting 'dzin sa rgyan gyi 'bras bu/__/gzhung lugs gdams par 'char bar byin gyis rang rlobs shig__/sngon 'gro rten dang dngos gzhi byang sems la sbyangs shing*/__/rkyen ngan lam khyer tshe gcig nyams len du dril bas/__/blau sbyong mthar phyin bslab bya dam tshig dang ldan pa'i/__/gdams ngag nyams su myong bar byin gyis rang rlobs shig__/skyabs gnas bla ma dran pa nyams rtogs kyi zhing sa/__/lha sngags rnal 'byor bsgom pa gsang chen gyi thabs mkhas/__/snying rje stong nyid zung 'brel theg mchog gi gzhung lam/__/man ngag gnad du smin par byin gyis rang rlobs shig__/mdor na lta gzhi lus kyi dkyil 'khor la rdzogs pas/__/rjod byed sde snod gsum gyi legs bshad kyi ngag dang*/__/brjod bya bslab gsum dag pas sems nyid la brgyan pa'i/__/bka' gdams rnam thar 'byongs pa'i smon lam zhig zhu'o/__/zhes pa'ang bka' gdams rin po che'i rnam thar la lhag par dad cing*/__de'i gzhung lugs mang du thos pa'i bya bral ba 'jam dbyangs mkhyen brtse'i dbang pos/__byang rwa bsgreng rgyal ba'i dben gnas su 'byor ba'i skabs glo bur du yid la shar ba dang*/__snga sor rgyud smad dge slong dge ba'i bshes gnyen dz+nyA na'i mtshan can gyis kyang 'di lta bu zhig bris shig ces bskul ba rjes su dran te rtse gcig gus pa'i yid kyis gsol ba btab pa dge legs su gyur cig/__//